Rimantas Baldišius

Rimantas Baldišius (1955 m. spalio 13 d. – 2011 m. rugsėjo 20 d.) – Lietuvos dailininkas karikatūristas, inžinierius konstruktorius, visuomenės veikėjasRimantas Baldišius. Lietuvos muziejų kolekcijos – limis.lt Nuoroda tikrinta 2024-12-13..

 Biografija 
Gimė 1955 m. spalio 13 d. tremtinių šeimoje, Tomsko srityje2025 metų Šiaulių atmintinų datų kalendorius – savb.lt Nuoroda tikrinta 2024-12-13. Į Lietuvą 1956 m. grįžusi šeima apsigyveno SkuodeLIETUVOS GYVENTOJŲ TREMTYS IR KALINIMAS SOVIETŲ SĄJUNGOJE. Represuotieji – lietuviaisibire.lt Nuoroda tikrinta 2024-12-13, ten Rimantas baigė vidurinę mokyklą.

Mokėsi Kauno politechnikos instituto Mašinų gamybos fakultete, jį baigęs 1978 m. atvyko į Šiaulius, pradėjo dirbti konstruktoriumi Šiaulių staklių gamykloje. Nuo 1985 m. pradėjo dirbti Lietuvos informacijos instituto Šiaulių filiale, tapo aktyviu Lietuvos Sąjūdžio dalyviuRimanto Baldišiaus karikatūrų pasaulis – skrastas.lt Nuoroda tikrinta 2024-12-13.

2008–2009 m. buvo Šiaulių LIONS klubo prezidentuŠiaulių LIONS klubas – lionsclubs.lt Nuoroda tikrinta 2024-12-13.

 Kūrybinė veikla 


Baldišiaus kūriniai buvo eksponuojami šiauliečių parodose, Baltijos šalių karikatūrų parodose „Homo Sapiens“. Dalyvavo karikatūrų parodose Armėnijoje, Bulgarijoje, Italijoje, Latvijoje, Lenkijoje, Rusijoje, Ukrainoje ir kitose šalyseKarikatūros vėl Šiauliuose: A. Narbuto paroda „Čia ir svetur“ – snaujienos.lt Nuoroda tikrinta 2024-12-13.

1980 m. ir 1984 m. Šiaulių inžinierių namuose buvo surengtos asmeninės R. Baldišiaus karikatūrų parodos, išleisti jų katalogai.

1988 m. kartu su kitais šiauliečiais karikatūristais inicijavo tarptautinę karikatūrų parodą dviračių tematika „VELOCARTOON“. Pirmoji paroda atidaryta Šiaulių parodų vitrinose, Vilniaus gatvėje, jai buvo atsiųsta 500 kūrinių iš 11 valstybių. Tai buvo pirmoji tarptautinė karikatūrų paroda buvusioje Sovietų sąjungos teritorijoje. Ketvirtoji, paskutinė paroda, surengta 1994 m.Velocartoon (tarptautinė karikatūrų paroda) – sena.lt Nuoroda tikrinta 2024-12-13

Šios keturios parodos, profesoriaus Vytenio Rimkaus vertinimu, buvo kultūrinės rezistencijos forma. Karikatūra prisijungė prie kitų smulkiosios grafikos žanrų (ekslibrisų, proginių autorinių atvirukų), kurių dėka Lietuva ir lietuviai pareiškė apie savo buvimą pasaulyje. Vėliau šios karikatūros dar ne kartą buvo rodytos įvairiose Šiaulių miesto ir rajono erdvėse. 1998 m. R. Baldišius visą parodos „VeloCartoon“ rinkinį – daugiau kaip 2 tūkst. karikatūrų – padovanojo Šiaulių „Aušros“ muziejuiDviračių karikatūrų paroda „Važiuojam pasivažinėti“ – ausrosmuziejus.lt Nuoroda tikrinta 2024-12-13.

Baldišiaus karikatūrų tematika įvairi. Biurokratijos pasaulis atskleidžiamas rašomojo stalo personifikacija, popierių krūvomis užspaustu, įkalintu žmogumi, iš brėžinių išsprūdusiomis rodyklėmis, smogiančiomis į jų braižytojus, eismo ženklų paradoksais. Profesorius Vytenis Rimkus straipsyje apie Baldišiaus humoristinę kūrybą pastebėjo, kad autorius sukūrė itin savitą karikatūros herojų – žmogeliuką, besigalinėjantį su įvairiausia technika – automobiliais, staklėmis, jų detalėmis. Dažnai ir pats technikos objektas, įgydamas žmogiškų gyvybingumo ženklų, tampa piešinio herojumi. Tokiame žmogaus ir daikto santykyje susidaro paradoksalios, alogiškos, juokingos situacijosK.K.Šiaulytis. Humoro žurnalas KOVAS. AKISTATA. Rimantas Baldišius (8) – kovashumoras.blogspot.com Nuoroda tikrinta 2024-12-16.

Baldišiaus kūrybinis palikimas – tai meniniai kūriniai-karikatūros, kalbančios lakoniška grafine kalba, pasklidusios Lietuvos ir užsienio spaudoje, kataloguose ir albumuose, parodose, kolekcijose ir muziejuose. Anot autoriaus: „Nebūtina, kad žmogus karikatūrą suprastų taip, kaip autorius užmanė… Daugelį karikatūrų, pieštų prieš tris dešimtmečius, galima pritaikyti ir šiems laikams“.Rimantas Baldišius 60 – caricatura.lt Nuoroda tikrinta 2024-12-13

 Šaltiniai 

Kategorija:Lietuvos grafikai
Kategorija:Lietuvos karikatūristai